
R E F E R A T

privind completarea şi modificarea HCL-ului nr. 117/2007 şi a contractului de asociere 
încheiat între Municipiul Timişoara si Clubul Sportiv Rugby Club Municipal Timişoara
 şi aprobarea contribuţiei Municipiului Timişoara pentru anul 2009 
pentru sprijinul activităţii sportive a echipei

      
Conform procesului verbal cu nr. SC2009 - 2027/04.02.2009, comisia de evaluare a Consiliului Local al Municipiului Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de Clubul Sportiv Rugby Club Municipal Timişoara , echipă asociată cu Municipiul Timişoara conform HCL 117/ 03.04.2007.

În anul 2008 Clubul Sportiv Rugby Club Municipal Timişoara a jucat în  semifinala Cupei României cu Dinamo Bucureşti. În campionatul competiţional 2007 - 2008 clubul a reuşit o calificare în play-off al Diviziei Naţionale jucând în compania echipelor de mare valoare din ţară cum sunt: Steaua, Dinamo, Baia -  Mare, Constanţa, Cluj, la finele campionatului echipa clasându-se pe locul 6.

În toamna anului 2008 echipa timişoreană a participat în Cupa Europei Centrale, unde a jucate două meciuri pe care le-a şi câştigat, unul cu Dunărea Viena la Viena şi al doilea meci cu echipa Dragon Brno din Cehia.


În campionatul intern clubul se află pe locul 3 în grupă, având mari şanse de calificare în turneul play-off al Diviziei Naţionale.


În Cupa României echipa este calificată în sferturile de finală care se va juca în luna martie.


În urma analizei, comisia de evaluare a CLT , s-a propus ca sprijinul financiar alocat echipei sus menţionate pe anul bugetar 2009 sa fie de  450.000 lei, fapt însuşit prin semnătură de reprezentantul Clubului Sportiv Rugby Club Municipal Timişoara, prezent la analiză.
 
Menţionăm că sprijinul financiar, pe anul bugetar 2009, alocat echipei Club Sportiv Rugby Club Municipal Timişoara va fi stipulată prin actul adiţionalul nr. 3, anexă la contractul de asociere aferent HCL 117/ 03.04.2007.


De asemenea, având în vedere modificarea componenţei Consiliului Local al Municipiului Timişoara în urma alegerilor locale din anul 2008, propunem înlocuirea domnului consilier Stirbu Dumitru Igor Sergiu, care nu mai este membru al CLT, cu un alt consilier local, care să facă parte din Consiliul de Administraţie al Clubului Sportiv Rugby Club Municipal Timişoara conform art.2 din HCL 117/2007. Menţionăm că celălalt reprezentant al CLT în Consiliul de Administraţie al Clubului Sportiv Rugby Club Municipal Timişoara este domnul consilier Sarafolean Silviu Gheorghe Iosif.

